घाटकोपर मेट्रो स्थानक

घाटकोपर हे मुंबई मेट्रोच्या निळी मार्गिका १ वरील एक टर्मिनस आहे. वर्सोवा ते घाटकोपर दरम्यान धावणारा ११ किमी लांबीचा हा मार्ग येथे संपतो. हे स्थानक घाटकोपर उपनगराच्या पश्चिम भागात घाटकोपर रेल्वे स्थानकाजवळ स्थित आहे. ह्या स्थानकाचे उद्घाटन ८ जून २०१४ रोजी झाले. आजच्या घडीला घाटकोपर हे मेट्रो मार्गावरील सर्वात वर्दळीचे स्थानक आहे. मुंबई उपनगरी रेल्वेचा मध्य मार्ग येथे जुळत असल्यामुळे लोकल प्रवाशांना मेट्रोचा वापर करणे सुलभ आहे.

वर्ग:निळी मार्गिका (मुंबई मेट्रो) स्थानके
वर्ग:घाटकोपर